Document ID: 32009R0045

32009R0045
L 017/4
SLUŽBENI LIST EUROPSKE UNIJE
UREDBA VIJEĆA (EZ) br. 45/2009
od 18. prosinca 2008.
o izmjeni Uredbe (EZ) br. 1339/2001 o proširenju učinaka Uredbe (EZ) br. 1338/2001 o propisivanju mjera potrebnih za zaštitu eura od krivotvorenja na one države članice koje nisu prihvatile euro kao svoju jedinstvenu valutu
VIJEĆE EUROPSKE UNIJE,
uzimajući u obzir Ugovor o osnivanje Europske zajednice, a posebno njegov članak 308.,
uzimajući u obzir prijedlog Komisije,
uzimajući u obzir mišljenje Europskog parlamenta,
uzimajući u obzir prijedlog Europske središnje banke,
budući da:
(1)
Uredbom (EZ) br. 1339/2001 (1) proširena je primjena Uredbe (EZ) br. 1338/2001 (2) na države članice koje nisu države članice sudionice u smislu Uredbe (EZ) br. 974/98 od 3. svibnja 1998. o uvođenju eura (3).
(2)
Uredba (EZ) br. 1338/2001 izmijenjena je Uredbom (EZ) br. 44/2009 (4). Međutim, važno je zaštitu eura osigurati i u onim državama članicama koje euro nisu prihvatile kao svoju jedinstvenu valutu te bi u skladu s načelom proporcionalnosti trebalo poduzeti potrebne mjere.
(3)
Uredbu (EZ) br. 1339/2001 bi stoga trebalo na odgovarajući način izmijeniti,
DONIJELO JE OVU UREDBU:
Članak 1.
Članak 1. Uredbe (EZ) br. 1339/2001 zamjenjuje se sljedećim:
„Članak 1.
Primjena članaka od 1. do 11. Uredbe (EZ) br. 1338/2001, kako je izmijenjena Uredbom (EZ) br. 44/2009 (*), proširuje se na one države članice koje nisu prihvatile euro kao svoju jedinstvenu valutu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. prosinca 2008.

Labels: 4
2
7
12
18
15